Universis presentes litteras [inspecturis], Ludovicus, filius comitis Sacrocaesariensis, salutem in Domino. Noverit universitas vestra quod nos concessimus venerabilibus viris Bartholomaeo abbati et conventui Sancti Benedicti Floriacensis quod, si forte nobilis vir pater meus Willelmus, dominus de Sacrocaesaris, a partibus Graeciae redierit et quittationem quam nobilis vir Henricus dominus Soliaci fecit eisdem abbati et conventui de rebus quas habebat vel habere debebat in villa de Castellione super Ligerim et pertinentiis ejus concedere et laudare noluerit, ipsis quingentas libras turonensis monetae quas pro laudanda quittatione praefata ab ipsis recepimus sine contradictione et occasione aliqua eis liberaliter reddemus. In cujus rei testimonium praefatas litteras fieri et sigilli nostri fecimus munimine roborari. Actum anno Domini millesimo ducentesimo vicesimo quinto, mense marcio.